ลายดอกชบา

(เทคนิคการลงสีดอก )




ภาพที่ 127 ลายดอกชบา

1. ออกแบบลาย ดอกชบาให้เป็นกลุ่มตามแนวยาวปกคลุมด้วยกิ่งใบไม้ นำผ้ามาขึงบนเฟรม ขนาด 76 × 48 นิ้ว ที่เตรียมไว้ลอกลายลงบนผ้า แล้วเขียนเส้นขี้ผึ้งเหลวตามแบบ



ภาพที่ 128 การเขียนเส้นขี้ผึ้งเหลว

1. ตรวจสอบความเรียบร้อยของเส้น ขี้ผึ้งเหลวตามแนวกลีบดอก การจบของลายใบและเพิ่มจุดเป็นเกสร



ภาพที่ 129 การความเรียบร้อยของเส้น

1. ลงสีดอกและองค์ประกอบของดอก

ในการลงสีดอกต้องลงให้เด่นและมีความพลิ้วเป็นธรรมชาติและมีแสง โดยการใช้น้ำช่วยจากการลงน้ำในดอกตามด้วยสีเข้มและระบายสีให้มีแสงเงา ดังรูป ส่วนใบต้องระบายสีให้ตัดกับดอก เพื่อให้ดอกเด่นควรลงสีให้เข้มโดยใช้สีที่ตัดกันและต่างโทนกัน เช่น สีเขียว สีฟ้า



ภาพที่ 130 ลงสีดอกและองค์ประกอบของดอก

1. ลงสีใบไม้ให้ลงสีอ่อนก่อน เช่น ใบสีเหลืองเขียว ให้ลงสีเหลืองก่อนแล้วระบายทับด้วยสีเขียวซึ่งเป็นสีที่แก่กว่า



ภาพที่ 131 การลงสีใบไม้

1. เทคนิคการลงสีเข้มในดอก

การลงดอกต้องใช้น้ำเปล่าหรือสีอ่อน ๆ เพื่อให้ดูอ่อนพลิ้วตามด้วยสีเข้มลงให้มีแสงโดยการใช้พู่กันเกลี่ยให้เข้ากัน สุดท้ายลงสีเข้มในดอกโดยใช้สีในโทนเดียวกันลงในดอกด้านในสุดที่มองดูลึกลงไปเพื่อความคมชัดของดอก



ภาพที่ 132 เทคนิคการลงสีเข้มในดอก

1. ในการลงสีใบ

ลงสีอ่อนก่อนตามด้วยสีเข้ม เช่น จะลงสีเหลืองและลงสีเขียวทับ

ลงสีอ่อนช่วงปลายใบแล้วลงสีเข้มตามและระบายให้เข้ากันโดยให้มีสีอ่อนเหลืออยู่ช่วงปลายสีเข้มจะต้องใช้จนถึงโคนใบ



ภาพที่ 133 การลงสีใบ

1. เทคนิคการลงสีพื้นในลาย

ต้องลงในจุดที่แคบไปหาจุดที่กว้างและต้องลงต่อเนื่องจนเสร็จ หากหยุดปล่อยให้แห้งมาลงสีต่อจะเกิดรอยขอบ

เทคนิคการลงสีให้เท่ากัน ดังภาพ

จะเห็นความแตกต่างของสีที่ลงพื้นกว้างกับพื้นแคบจะมีสีไม่เหมือนกันสีที่อยู่ในพื้นที่กว้างจะเข้มกว่า เพราะฉะนั้นควรลงสีในพื้นที่แคบซ้ำอีกครั้งเพื่อให้สีมีความเข้มเท่ากัน



ภาพที่ 134 เทคนิคการลงสีพื้นในลาย

1. ภาพสมบูรณ์แบบจะเห็นได้ชัดว่าสีเรียบเท่ากันจะทำให้ภาพที่สมบูรณ์สวยงาม



ภาพที่ 135 ภาพสมบูรณ์

1. การเน้นสีในดอก

การลงสีครั้งที่หนึ่งสีในดอกจะอ่อนและลงซ้ำอีกครั้งเพื่อให้สีเข้มในส่วนที่ต้องการให้เข้ม




ภาพที่ 136 การเน้นสีในดอก

1. เคลือบน้ำยาโซเดียมซิลิเกตเสร็จแล้วควรทิ้งไว้ในที่ร่มประมาณ 8 ชั่วโมง หากจำเป็นต้องใช้เฟรมทำชิ้นอื่น ก็ให้เก็บม้วนใส่พลาสติก มัดปากถุงด้วยหนังยาง เมื่อครบ 8 ชั่วโมง จึงนำไปล้างเอาน้ำยาโซเดียมซิลิเกตเคลือบออกให้หมด แล้วแช่น้ำทิ้งไว้รอการต้ม
2. ส่วนผสมของการต้ม

น้ำสะอาด🠮 ใส่ผงซักฟอกลงไปประมาณ 1 ช้อนโต๊ะ 🠮 ตั้งไฟให้เดือด

วิธีการต้ม

* + ควรบิดน้ำให้หมาด แล้วจุ่มผ้าที่มีขี้ผึ้งเหลวลงไป
  + จุ่มแล้วยกขึ้นลงหลาย ๆ ครั้งเพื่อให้ขี้ผึ้งเหลวหลุดออก
  + ใช้อุปกรณ์ช่วยหรือใช้ไม้เขี่ยให้ชิ้นงานโดนน้ำร้อนให้ทั่วชิ้นงานเพื่อให้ขี้ผึ้งเหลวและสีหลุดออก



ภาพที่ 137 ส่วนผสมของการต้ม

1. วิธีการยกชิ้นงาน

- ดูให้ละเอียดว่าขี้ผึ้งเหลวหลุดออกหรือยังสังเกตว่าในขณะน้ำเดือด ขี้ผึ้งเหลวที่หลุดออกจะไปรวมตัวอยู่บริเวณริมขอบภาชนะที่ใช้ต้มน้ำตรงกลางที่น้ำกำลังเดือดพล่านจะไม่มีขี้ผึ้งเหลวลอยอยู่บนผิวน้ำ เมื่อจะยกชิ้นงานจากน้ำเดือดก็ให้เลือกตรงจุดนี้ จะได้ไม่มีขี้ผึ้งเหลวติดผ้ากลับมาอีก

- ให้ยกในแนวดิ่งเพื่อให้ขี้ผึ้งเหลวไหลหลุดออก

- นำไปล้างน้ำทันที

- ล้างประมาณ 3 -4 ครั้ง แล้วนำไปผึ่งในที่ร่มหรือแดดอ่อน ๆ